CELEX: 32021D2099
Language: lv
Date: 2021-11-25 00:00:00
Title: Politikas un drošības komitejas Lēmums (KĀDP) 2021/2099 (2021. gada 25. novembris), ar ko pagarina Eiropas Savienības KDAP padomdevējas misijas Centrālāfrikas Republikā (EUAM RCA) misijas vadītāja pilnvaru termiņu (EUAM RCA/1/2021)

30.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 428/1
               
            
         POLITIKAS UN DROŠĪBAS KOMITEJAS LĒMUMS (KĀDP) 2021/2099
         (2021. gada 25. novembris),
         ar ko pagarina Eiropas Savienības KDAP padomdevējas misijas Centrālāfrikas Republikā (EUAM RCA) misijas vadītāja pilnvaru termiņu (EUAM RCA/1/2021)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu (KĀDP) 2019/2110 (2019. gada 9. decembris) par Eiropas Savienības KDAP padomdevēju misiju Centrālāfrikas Republikā (EUAM RCA) (1) un jo īpaši tā 8. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Ievērojot Lēmumu (KĀDP) 2019/2110, Politikas un drošības komiteja (PDK) ir pilnvarota saskaņā ar Līguma 38. panta trešo daļu pieņemt attiecīgus lēmumus, lai īstenotu Eiropas Savienības KDAP padomdevējas misijas Centrālāfrikas Republikā (EUAM RCA) politisko kontroli un stratēģisko vadību, tostarp pieņemt lēmumu par misijas vadītāja iecelšanu.
                  
               
                     (2)
                  
                  
                     PDK 2019. gada 17. decembrī pieņēma Lēmumu (KĀDP) 2019/2189 (2), ar ko Paulo SOARES kungu iecēla par EUAM RCA misijas vadītāju no 2019. gada 9. decembra līdz 2020. gada 8. decembrim.
                  
               
                     (3)
                  
                  
                     PDK 2020. gada 24. novembrī pieņēma Lēmumu (KĀDP) 2020/1774 (3), ar ko EUAM RCA misijas vadītāja Paulo SOARES kunga pilnvaru termiņu pagarināja no 2020. gada 9. decembra līdz 2021. gada 8. decembrim.
                  
               
                     (4)
                  
                  
                     Savienības Augstais pārstāvis ārlietās un drošības politikas jautājumos ir ierosinājis vēl pagarināt EUAM RCA misijas vadītāja Paulo SOARES kunga pilnvaru termiņu no 2021. gada 9. decembra līdz 2022. gada 8. augustam,
                  
               IR PIEŅĒMUSI ŠO LĒMUMU.
         
            1. pants
            Ar šo Eiropas Savienības KDAP padomdevējas misijas Centrālāfrikas Republikā (EUAM RCA) misijas vadītāja Paulo SOARES kunga pilnvaru termiņš tiek pagarināts no 2021. gada 9. decembra līdz 2022. gada 8. augustam.
         
         
            2. pants
            Šis lēmums stājas spēkā tā pieņemšanas dienā.
            To piemēro no 2021. gada 9. decembra.
         
         
            Briselē, 2021. gada 25. novembrī
            
               
                  Politikas un drošības komitejas vārdā –
               
               
                  priekšsēdētāja
               
               D. PRONK
            
         
         
            (1)  OV L 318, 10.12.2019., 141. lpp.
         
         
            (2)  Politikas un drošības komitejas Lēmums (KĀDP) 2019/2189 (2019. gada 17. decembris) par Eiropas Savienības KADP padomdevējas misijas Centrālāfrikas Republikā (EUAM RCA) misijas vadītāja iecelšanu (EUAM RCA/1/2019) (OV L 330, 20.12.2019., 51. lpp.).
         
            (3)  Politikas un drošības komitejas Lēmums (KĀDP) 2020/1774 (2020. gada 24. novembris), ar ko pagarina Eiropas Savienības KDAP padomdevējas misijas Centrālāfrikas Republikā (EUAM RCA) misijas vadītāja pilnvaru termiņu (EUAM RCA/1/2020) (OV L 398, 27.11.2020., 22. lpp.).